b'\n_START_ARTICLE_\nPiramida Senusreta II.\n_START_SECTION_\nGlavna piramida\n_START_PARAGRAPH_\nJedro piramide je bilo zgrajeno iz blatnih zidakov okoli \xc5\xa1rbine iz rumenega apnenca, s \xc4\x8dimer so se zmanj\xc5\xa1ali stro\xc5\xa1ki in skraj\xc5\xa1al \xc4\x8das gradnje. Jedro je bilo oblo\xc5\xbeeno z belim apnencem, katerega so v Devetnajsti dinastiji odstranili in porabili za gradnje Ramzesa II. Arheologi so odkrili samo ostanke piramidiona iz \xc4\x8drnega granita, ki je krasil vrh piramide._NEWLINE_Piramido je pred poplavami \xc5\xa1\xc4\x8ditil jarek, napolnjen z gru\xc5\xa1\xc4\x8dem, ki naj bi zadr\xc5\xbeal de\xc5\xbeevnico.'